Identifica les entitats que apareixen en el text següent:
Marta Estrada Herrero (Barcelona, 16 de desembre de 1925 - Barcelona, 11 de febrer de 1965) va ser una pintora i escultora catalana. Marta Estrada neix en el si d'una família de tretze germans. La seva mare, Ramona Herrero, era una dona molt religiosa que havia abraçat la fe protestant. El seu pare, Ángel Estrada, era impressor i col·laborador del dissenyador i tipògraf Ricard Giralt Miracle, també membre de la comunitat evangèlica barcelonina. La infància i joventut de Marta Estrada estan marcades per la Guerra Civil. Després dels bombardejos sobre Barcelona de 1938, Marta i sis dels seus germans són enviats a França, on passen gairebé un any en un camp de refugiats de la ciutat de Seta. Interrompuda i retardada la seva formació per la guerra i la postguerra, Marta s'inicia el 1945 els seus estudis artístics, la primera persona en la seva família a dedicar-se a l'art. Estrada estudia a l'Escola de la Llotja i a l'Escola Superior de Belles Arts Sant Jordi. Finalment abocada a la pintura, la seva curta carrera com a artista és intensa, efectuant una ràpida evolució des d'un estil figuratiu amb elements nonellians fins a arribar a una abstracció expressionista. Manifesta des dels inicis una predilecció pels grans formats i les pigmentacions fosques i dramàtiques. Les esperances suscitades per les seves primeres exposicions, però, no es materialitzaran. Víctima d'un càncer, l'11 de febrer de 1965 mor Marta Estrada amb tot just 39 anys i la seva obra cau en l'oblit. A part de participar en diverses exposicions col·lectives, Marta Estrada va realitzar tres exposicions individuals, dues a l'Ateneu Barcelonès (1959 i 1962) i una final a l'Ateneu de Madrid (1964), totes ben rebudes per la crítica. Els seus dos màxims valedors en el món de l'art van ser, d'una banda, a Barcelona, l'escriptor i crític Àngel Marsà i Beca i, d'altra, a Madrid, el crític i comissari d'exposicions Carlos Areán. Entre els crítics que van admirar la seva obra cal destacar Mercedes Molleda, Alberto del Castillo, Modest Rodríguez Cruells, Néstor Luján, Lina Font, Santiago Arbós i el poeta madrileny José Hierro.[cal citació] José Hierro veia en els seus quadres "grans meditacions" alimentades per les arrels de les pintures negres de Goya. Per Angel Marsá, un dels crítics més prominents de la postguerra a Barcelona, el "món misteriós de màgiques ressonàncies tonals" i les "infinites suggestions plàstiques" de la seva obra la situaven entre els més sòlids valors joves de la pintura catalana de finals dels anys 50. Mercedes Molleda, esposa del pintor nord-americà establert a Barcelona Norman Narotzky i una de les poques dones crítiques d'art de la seva època, publica el 1962 un article elogiós a la revista "ARTS" sobre Marta Estrada. Impressionada per la valentia, l'amor i la "fondària gairebé mística" que observa en els seus quadres, reconeix en les obres una "sinceritat esfereïdora". Sòcia del Cercle Artístic Sant Lluc des de 1955, Marta Estrada participa en la gran subhasta de 1959 promoguda per l'advocat i president Ramon Guardans per recollir fons per l'entitat, i on hi col·laboren figures de la talla de Picasso, Miró, Grau Sala o Antoni Clavé. Dels artistes amb qui Marta Estrada va compartir exposicions col·lectives cal esmentar entre d'altres els escultors Josep Mundet i Xavier Corberó, i els pintors Joan-Josep Tharrats, José Luis Zarraluqui, Domènec Carles, Josep Maria García-Llort, Teresa Vilarrubias Perarnau, Santiago Pericot, Ángel Orensaz, Albert Ràfols-Casamada, Norman Narotzky, Glòria Morera, Concha Ibáñez, Aurora Altisent, Carme Glòria Canals, Francisco Valbuena Briones, Joan Brotat, Maria Assumpció Raventós i la panamenya Olga Sánchez Borbón.[cal citació]
Marta Estrada Herrero : artista_o_autor, Barcelona : Entitat_Geopolítica, Marta Estrada : artista_o_autor, Ramona Herrero : persona, Ángel Estrada : persona, Ricard Giralt Miracle : artista_o_autor, Guerra Civil : conflicte, Marta : artista_o_autor, França : Entitat_Geopolítica, Seta : Entitat_Geopolítica, Escola de la Llotja : educació, Escola Superior de Belles Arts Sant Jordi : educació, Ateneu Barcelonès : organització, Ateneu de Madrid : organització, Àngel Marsà i Beca : artista_o_autor, Carlos Areán : artista_o_autor, Madrid : Entitat_Geopolítica, Mercedes Molleda : artista_o_autor, Alberto del Castillo : artista_o_autor, Modest Rodríguez Cruells : artista_o_autor, Néstor Luján : artista_o_autor, Lina Font : artista_o_autor, Santiago Arbós : artista_o_autor, José Hierro : artista_o_autor, Goya : artista_o_autor, Angel Marsá : artista_o_autor, postguerra : esdeveniment_polític, Norman Narotzky : artista_o_autor, ARTS : mitjans_massius, Cercle Artístic Sant Lluc : organització, Ramon Guardans : polític, Picasso : artista_o_autor, Miró : artista_o_autor, Grau Sala : artista_o_autor, Antoni Clavé : artista_o_autor, Josep Mundet : artista_o_autor, Xavier Corberó : artista_o_autor, Joan-Josep Tharrats : artista_o_autor, José Luis Zarraluqui : artista_o_autor, Domènec Carles : artista_o_autor, Josep Maria García-Llort : artista_o_autor, Teresa Vilarrubias Perarnau : artista_o_autor, Santiago Pericot : artista_o_autor, Ángel Orensaz : artista_o_autor, Albert Ràfols-Casamada : artista_o_autor, Glòria Morera : artista_o_autor, Concha Ibáñez : artista_o_autor, Aurora Altisent : artista_o_autor, Carme Glòria Canals : artista_o_autor, Francisco Valbuena Briones : artista_o_autor, Joan Brotat : artista_o_autor, Maria Assumpció Raventós : artista_o_autor, Olga Sánchez Borbón : artista_o_autor